……….………(sz.) napirend

**E L Ő T E R J E S Z T É S**

**a Képviselő-testület 2022. február 24-i rendes ülésére**

**Tárgy:** Javaslat hasznosítási ötletpályázat kiírására a Mechwart liget, használaton kívüli óvóhely területére

Készítette: ………………………………

Trummer Tamás főépítész s.k.

**Látta:**  **………………………………..**

dr. Szalai Tiborjegyző

………………………………..

dr. Silye Tamás jegyzői igazgató

A napirend tárgyalása zárt ülést nem igényel

**Tisztelt Képviselő-testület!**

A Polgármesteri Hivatal épülete mellett található óvóhely üresen áll, eredeti funkciójának betöltésére alkalmatlan. Az objektum óvóhelyként nem nyilvántartott. Elhelyezkedése, története, belső terei révén azonban jobb sorsra érdemes. A hasznosítása során figyelembe kell venni, hogy egyik kijárata magántelekre, a Pap-kert területére néz, sőt közlekedő része a magántelken belül van. A szokványostól eltérő alaphelyzet és térsor, szokványostól eltérő hasznosítást igényel. Célszerű ezért ötletpályázaton kikérni a lakosság véleményét, hasznosítási javaslatok tekintetében. Az előterjesztés mellékletében a előirányzott kiírás tervezete található, valamint áttekintő alaprajz, és fotódokumentáció.

Kérem a T. Képviselő-testületet, hogy a határozati javaslatokat fogadja el!

**Határozati javaslat**

A Budapest Főváros II. Kerületi Önkormányzat Képviselő-testülete úgy dönt, hogy nyílt titkos hasznosítási ötletpályázatot ír ki a Mechwart ligetben található használaton kívüli óvóhely hasznosítására.

A képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő:** 2022. június 30.

*A határozat elfogadásához egyszerű többségű szavazati arány szükséges.*

Budapest, 2022. február 16.

**Őrsi Gergely**

**Polgármester**